आंखों में मिर्ची पाउडर फेंक लाठी मारी, ले गए 70000 रु.
आष्टा| शनिवार को भोपाल-इंदौर हाईवे पर दिनदहाड़े बाइक से आ रहे तीन लोगों पर दूसरी बाइक से आए दो बदमाशों ने मिर्ची का पाउडर फेंका और लाठी से हमला कर दिया। इसके बाद 70 हजार रुपयों से भरा बैग छीनकर बदमाश भाग गए।
टीआई बीडी बीरा के मुताबिक सीहोर गंगा आश्रम माता मंदिर निवासी रघुवीर चंद्रवंशी 41 वर्ष ने रिपोर्ट दर्ज कराई है कि वह बाइक से दोपहर में अपने साथी राजेंद्र व रूपेश गिरोठिया के साथ आष्टा से सीहोर आ रहे थे। उनके पास एक बैग भी रखा हुआ था, जिसमें 70 हजार रुपए नकदी व अन्य दस्तावेज रखे थे। अमलाहा के पास वह जैसे ही पहुंचे तो बाइक से आए दो बदमाशों ने उनके ऊपर मिर्ची का पाउडर फेंक दिया। जैसे ही बाइक रोकी तो बदमाशों ने हमला बोल दिया। इसमें राजेंद्र और रुपेश के सिर में चोट आईं। जबकि रघुवीर को कम चोट आईं। उन्हें अस्पताल ले गए। बदमाश बेग लेकर भाग गए।
hin_Deva hin_Deva hin_Deva